rejauldu/bengali-wikipedia huggingface dataset:
লাল সবুজ শহীদুল ইসলাম খোকন রচিত ও পরিচালিত ২০০৫ সালের বাংলাদেশী থ্রিলারধর্মী নাট্য চলচ্চিত্র। চলচ্চিত্রটি প্রযোজনা করে ইমপ্রেস টেলিফিল্ম ও ল্যাবএইড কার্ডিয়াক হাসপাতাল। এতে শ্রেষ্ঠাংশে অভিনয় করেছেন মাহফুজ আহমেদ, সিমলা, সেলিম হায়দার, শামীমা ইসলাম তুষ্টি, ও সালাউদ্দিন লাভলু। মাহফুজ এই চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।  অভিনয়শিল্পীদল  মাহফুজ আহমেদ - তুহিন মাহমুদ সবুজ  সিমলা - নীলা   সেলিম হায়দার - সোহেল মাহমুদ লাল  শামীমা ইসলাম তুষ্টি - সোনালী  সালাউদ্দিন লাভলু - কামরান মির্জা / রাঙ্গা মামা  প্রবীর মিত্র - লাল ও সবুজের বাবা  খালেদা আক্তার কল্পনা - আয়েশা, লাল ও সবুজের মা  সিরাজ হায়দার - ওসি নূর ইসলাম  অলক মৈত্র - এমপি  চ্যালেঞ্জার - সোহরাব হোসেন  প্রাণ রায় - কিসমত  জ্যাকি আলমগীর - নীলার মামা  শিবা সানু - মাইঝ্যা ভাই  ফকিরা  সঙ্গীত চলচ্চিত্রটির সুর ও সঙ্গীতায়োজন এবং গীত রচনা করেছেন মিল্টন খন্দকার। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সুবীর নন্দী, কুমার বিশ্বজিৎ, মনির খান, ও বেবী নাজনীন এবং আসিফ আকবর।  গানের তালিকা  পুরস্কার ও মনোনয়ন পুরস্কারবিভাগমনোনীতফলাফলসূত্র ৩০তম জাতীয় চলচ্চিত্র পুরস্কার শ্রেষ্ঠ অভিনেতা মাহফুজ আহমেদ     তথ্যসূত্র  বহিঃসংযোগ       বিষয়শ্রেণী:২০০৫-এর চলচ্চিত্র বিষয়শ্রেণী:২০০৫-এর থ্রিলার নাট্য চলচ্চিত্র বিষয়শ্রেণী:২০০৫-এর মারপিটধর্মী থ্রিলার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী থ্রিলার নাট্য চলচ্চিত্র বিষয়শ্রেণী:বাংলাদেশী মারপিটধর্মী থ্রিলার চলচ্চিত্র বিষয়শ্রেণী:মিল্টন খন্দকার সুরারোপিত চলচ্চিত্র বিষয়শ্রেণী:শহীদুল ইসলাম খোকন পরিচালিত চলচ্চিত্র
থাম্ব|আবুল-হাসান আল-মুহাজির|alt=|250x250পিক্সেল আবুল-হাসান আল-মুহাজির ৫ই ডিসেম্বর ২০১৬ সাল থেকে ২৭ অক্টোবর ২০১৯ পর্যন্ত ইসলামিক স্টেট অব ইরাক অ্যান্ড লেভ্যান্টের একজন সরকারী মুখপাত্র হিসেবে দায়িত্ব পালন করেছিলেন।   ইতিহাস  আবুল-হাসান হলেন আবু মোহাম্মদ আল-আদনানির উত্তরসূরি, যিনি আগস্ট ২০১৬ সালে সিরিয়ায় আলেপ্পো সীমান্ত পরিদর্শনকালে নিহত হন। আবুল হাসানকে একজন বিদেশী যোদ্ধা বলে মনে করা হয়, কারণ তাকে ছদ্মনাম আল-মুহাজির বলে অভিহিত করা হয়েছে, যার অর্থ হচ্ছে অভিবাসী।   পরিচয় সম্পর্কে ধারণা  দ্য আটলান্টিক পত্রিকায় প্রকাশিত একটি নিবন্ধে সাংবাদিক গ্রেম উড বলেছেন যে, আবুল-হাসান আল-মুহাজির টেক্সাসে জন্মগ্রহণকারী যার নাম জন জর্জেলাস। যিনি একই সাথে ইয়াহিয়া আবু হাসান নামেও পরিচিত। যদিও সাংবাদিক তার এই তথ্যর বিষয়ে সন্দেহ পোষণ করেছিলেন।  ইতালীয় মিডিয়াও ধারণা করেছিল যে, তিনি লুসার্ন সান জিওভ্যানির ব্ল্যাক সোয়ান রক স্কুল অফ মিউজিকে পড়াশোনা করেছেন।   মৃত্য  আবুল-হাসান আল-মুহাজির ২০১৯ সালের ২৭ অক্টোবর বিমান হামলায় নিহত হন।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:ইসলামিক স্টেট অব ইরাক অ্যান্ড দ্য লেভান্ট
আলোকচিত্রী হলেন এমন একজন যিনি ছবি তোলেন। সাধারণত ক্যামেরা দিয়ে আলোকচিত্র গ্রহণ করা হয়। ক্যামেরার লেন্স এক্ষেত্রে কার্যকরী ভূমিকা পালন করে। আলোকচিত্র গ্রহণ করার শিল্প বা কাজকে আলোকচিত্রগ্রহণ বা ফটোগ্রাফি বলে। একে আলোকচিত্র শিল্প-ও বলা যায়। একজন প্রফেশনালা আলোকচিত্রী ছবি তোলেন আয়ের জন্য, একজন অ্যামাচার ছবি তোলেন বিভিন্ন আয়োজন, ব্যক্তি কিংবা নিজের আনন্দের জন্য। একজন প্রফেশনাল আলোকচিত্রী হতে পারেন একজন চাকরিজীবী। সংবাদপত্র, ইভেন্ট ম্যানেজমেন্ট প্রতিষ্ঠান, বিয়ের অনুষ্ঠানসহ বিভিন্ন আয়োজনে আলোকচিত্রীর প্রয়োজন হয়। এসব প্রতিষ্ঠানে আলোকচিত্রীরা চাকুরি করে থাকেন। থাম্ব|২০১২ আইএএএফ ওয়ার্ল্ড ইনডোর চ্যাম্পিয়নশীপ আলোকচিত্রী স্ট্যান্ড   তথ্যসূত্র    বহিঃসংযোগ     বিষয়শ্রেণী:গণমাধ্যম পেশা বিষয়শ্রেণী:আলোকচিত্রগ্রহণ
জয় বাবা ফেলুনাথ হলো সত্যজিৎ রায় পরিচালিত ১৯৭৯ সালের ভারতীয় বাংলা ভাষার রহস্য চলচ্চিত্র ।এটি করেছেন পরিচালক সত্যজিৎ রায় এবং প্রযোজনা করেছেন আর ডি বি প্রডাকশন্স । চলচ্চিত্রটিতে শ্রেষ্ঠাংশে অভিনয় করেছেন সৌমিত্র চট্টোপাধ্যায়,সন্তোষ দত্ত,সিদ্ধার্থ চট্টোপাধ্যায়,উৎপল দত্ত, হারাধন বন্দ্যোপাধ্যায়,  বিপ্লব চট্টোপাধ্যায় । এটি  সত্যজিৎ রায় নির্মিত দ্বিতীয় ও শেষ ফেলুদা চলচ্চিত্র।   কাহিনী সংক্ষেপ  এই কাহিনী আবর্তিত হয়েছে কাশী অর্থাৎ বেনারস শহরকে ঘিরে। সেখানকার বনেদি ঘোষালবাড়ির বহুমূল্যবান গনেশমূর্তিকে হাতাতে চায় ক্ষমতাশীল ব্যক্তি মগনলাল। যে মুর্তিকে লুকিয়ে রেখেছিল বাড়ির কণিষ্ঠতম সদস্য রুকু আর গৃহকর্তা, তার দাদু। অন্যদিকে গঙ্গার ঘাটে আবির্ভাব এক রহস্যময় মছলিবাবার। অজানা আততায়ী হত্যা করে মুর্তি গড়ার কারীগর শশীবাবুকে, যিনি কাকতালীয়ভাবে উদ্ধার করেন গণেশমূর্তিটি সিংহের মুখের ভেতর থেকে। দুর্গাপ্রতিমা বিসর্জনের দিন ফেলুদা স্থানীয় পুলিশের সহায়তায় জাল গুটিয়ে আনেন।  কুশীলব   সৌমিত্র চট্টোপাধ্যায় - ফেলুদা।  উৎপল দত্ত - মগনলাল মেঘরাজ।  সন্তোষ দত্ত - জটায়ু  সিদ্ধার্থ চট্টোপাধ্যায় - তোপসে   হারাধন বন্দ্যোপাধ্যায়  বিপ্লব চট্টোপাধ্যায়  মনু মুখোপাধ্যায় - মছলিবাবা  রুক্মিনি কুমার(জিৎ বোস) - ক্যাপ্টেন স্পার্ক। প্রশংসা +  পুরস্কার এবং মনোনয়নের তালিকা সংগঠন বছর বিভাগ ফলাফল তথ্যসূত্র ২৬তম জাতীয় চলচ্চিত্র পুরস্কার ১৯৭৮ সেরা শিশু চলচ্চিত্রের জন্য জাতীয় চলচ্চিত্র পুরস্কার   তৃতীয় হংকং আন্তর্জাতিক চলচ্চিত্র উৎসব ১৯৭৯ সেরা পূর্ণ দৈর্ঘের চলচ্চিত্র     তথ্যসূত্র   বহিঃসংযোগ   Joi Baba Felunath (SatyajitRay.org)      বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ফেলুদা বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:১৯৭৯-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
লর্ড উইলিয়াম, সুইট উইলিয়াম বা লর্ড লুন্ডি (চাইল্ড # ২৫৪, রাউড # ১০৬) একটি ঐতিহ্যবাহী স্কটিশ লোকগীতি। এটি উইলিয়াম ও জ্যানেট নামের এক যুগলের প্রেমের গল্প বলে, যেখানে তারা জ্যানেটের পিতা ও পিতার নির্ধারিত পাত্র (পিতার পছন্দে) এবং পুরোহিতকে বোকা বানিয়ে পরস্পরের সাথে বিবাহবন্ধনে আবদ্ধ হয়।ফ্রান্সিস জেমস চাইল্ড, ইংরেজি ও স্কটিশ জনপ্রিয় ব্যালাড, "লর্ড উইলিয়াম" বা "লর্ড লুন্ডি"  সারসংক্ষেপ  লর্ড উইলিয়ামের সঙ্গে স্কটিশ অভিজাত লর্ড লুন্ডির একমাত্র কন্যা জ্যানেটের প্রেমের সম্পর্ক গড়ে ওঠে। উইলিয়াম যখন এক অভিযানে বের হয়, তখন তার অনুপস্থিতিতে লর্ড লুন্ডি এই সম্পর্কের কথা জানতে পারে এবং জ্যানেটকে অন্য এক ব্যক্তির সাথে বিয়ে করতে বাধ্য করার সিদ্ধান্ত নেয়। কিছু সংস্করণে বলা হয়, সেই ব্যক্তি ইংল্যান্ডের সিংহাসনের উত্তরাধিকারী। জ্যানেট তার পিতার আদেশ পালন করতে রাজি হলেও জানিয়ে দেয় যে সে বরং মৃত্যুবরণ করবে। অন্য একটি সংস্করণে, লর্ড লুন্ডি হুমকি দেয় যে, যদি জ্যানেট বিয়ে করতে অস্বীকার করে তবে সে তাকে হত্যা করবে।  বিয়ের দিন এলে, পুরোহিত যখন বিবাহ অনুষ্ঠান শুরু করতে উদ্যত হয়, তখন জ্যানেট তাকে অনুরোধ করে তার এক নারী বন্ধুর আসা পর্যন্ত অপেক্ষা করতে। এতে পুরোহিত ক্ষুব্ধ হয়, তবে তার তিরস্কার থেমে যায়, যখন সুসজ্জিত বর্ম পরিহিত সুইট উইলিয়াম সেখানে উপস্থিত হয় এবং ঘোষণা করে যে, প্রকৃত বর সে এবং অন্য ব্যক্তির সরে দাঁড়ানো উচিত। লর্ড লুন্ডি প্রচণ্ড রেগে যায়, কিন্তু তার কিছুই করার থাকে না এবং শেষ পর্যন্ত জ্যানেট ও উইলিয়াম বিবাহবন্ধনে আবদ্ধ হয়।  তথ্যসূত্র  বিষয়শ্রেণী:চাইল্ডের লোকগাথা বিষয়শ্রেণী:স্কটিশ লোকগীতি
থাম্ব|  জেনেডো হল একটি সাধারণ উদ্দেশ্যযুক্ত খোলা সংগ্রহস্থল যা ইউরোপীয় খোলা এইআরআইআর প্রোগ্রামের আওতায় তৈরি এবং সিইআরএন দ্বারা পরিচালিত ।  এটি গবেষকদের তথ্য শীট, গবেষণা সফটওয়্যার প্রতিবেদন এবং অন্যান্য যে কোনও গবেষণা সম্পর্কিত ডিজিটাল শিল্পকলা জমা দেওয়ার অনুমতি দেয়। প্রতিটি জমা দেওয়ার জন্য  একটি ধ্রুবক ডিজিটাল অবজেক্ট শনাক্তকারী (ডিওআই) যা সঞ্চিত আইটেমগুলিকে সহজেই উদ্ধৃতযোগ্য করে তোলে।   বৈশিষ্ট্য  জেনোডো ২০১৩ সালে খোলা রেকর্ড রিপোজিটরি নামে তৈরি করা হয়েছিল যে কোনও বিষয়ের গবেষকদের  উন্মুক্ত বিজ্ঞান আমানতের প্রয়োজনীয়তা মেনে চলে।গবেষকদের ডেটাসেট জমা দেওয়ার জন্য একটি জায়গা সরবরাহ করার জন্য এটি ২০১৩ সালে জেনোডো হিসাবে পুনরায় চালু করা হয়েছিল  এবং ৫০ টি পর্যন্ত ফাইল আপলোড করার অনুমতি দেয়  গিগাবাইট।   কাজটি বিভিন্ন তথ্য ও লাইসেন্সের ধরনের প্রতিশ্রুতিবদ্ধ করা ও সমর্থন করা সহজ করার জন্য এটি তথ্যগুলিকে  এবং অন্যান্য জমা দেওয়া তথ্যগুলিতে একটি ডিওআই সরবরাহ করে। একটি সমর্থিত উৎস হল গিটহাব সংগ্রহস্থল।   জেনেডো সিইআরএন দ্বারা প্রান্তিক ক্রিয়াকলাপ হিসাবে সমর্থিত এবং উচ্চ-কর্মক্ষম অবকাঠামোতে হোস্ট করা হয় যা প্রাথমিকভাবে উচ্চ-শক্তি পদার্থবিজ্ঞানের প্রয়োজনে পরিচালিত হয়।   জেনোডো ইনভিনিও (বড় আকারের ডিজিটাল রিপোজিটরিগুলির জন্য একটি ওপেন সোর্স সফ্টওয়্যার কাঠামো) দিয়ে চালিত হয়, কোডের একটি ছোট অতিরিক্ত স্তর দ্বারা জড়িয়ে যা জেনোডোও বলে ।    তথ্যসূত্র    বহিঃসংযোগ    জেনেডো হোম পেজ  বিষয়শ্রেণী:উন্মুক্ত উপাত্ত বিষয়শ্রেণী:অপর্যালোচিত অনুবাদসহ পাতা বিষয়শ্রেণী:উন্মুক্ত প্রবেশাধিকার সংরক্ষণাগার বিষয়শ্রেণী:গ্রন্থপঞ্জি ডেটাবেজ ও নির্ঘণ্ট
পাথরকুচি বীরুৎজাতীয় একটি ঔষধি উদ্ভিদ। পাথরকুচির বোটানিক্যাল নাম Kalanchoe pinnata (Lamk.) Pers. ফ্যামিলি Crassulaceae। অন্য একটি পাথরকুচির পাতা অনেকটা গোল, তার বোটানিক্যাল নাম Berginia ligulata Wall ফ্যামিলি Saxifragaceae। ইউনানি সম্প্রদায় এটিকে বলে আসল পাথরকুচি, আর কবিরাজরা পূর্বেরটিকে বলে আসল।   গুণাগুণ  থাম্ব|পাথরকুচি পাতা। রোগ প্রতিরোধে পাথরকুচি অতুলনীয়। পুরনো সর্দিতে পাতার রস গরম করে খেলে উপকার হয়। ছোট বড় সবার মূত্র রোধে পাতার রস খাওয়ানো হয়। খাওয়ার মাত্রা বড়দের বেশি। মূত্রনালির যে কোন সংক্রমণে, রক্তপিত্তে, পেট ফাঁপায়, শিশুদের পেট ব্যথায়, মৃগী রোগীদের পাথরকুচির রস খাওয়ানো হয়। মূত্র পাথর সারিয়ে দিতে সক্ষম পাথরকুচি। এ ছাড়া ব্রণ, ক্ষত ও মাংসপেশী থেঁতলে গেলে, বিষাক্ত পোকায় কামড়ালে এই পাতার রস আগুনে সেঁকে লাগালে উপকার পাওয়া যায়।গাছপালা তরুলতা/বিপ্রদাশ বড়ুয়া, বাংলা একাডেমী, ঢাকা।আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ১০১-১০২   চিত্রশালা    তথ্যসূত্র   বিষয়শ্রেণী:বিরুৎজাতীয় উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:মাদাগাস্কারের ফুল বিষয়শ্রেণী:ঘরের উদ্ভিদ
মুজিবুর রহমান (মৃত্যু: ২৯ জুন ২০১৫) ছিলেন একজন বাংলাদেশী চিকিৎসা বিজ্ঞানী। তিনি প্রথম ইনস্টিটিউট অফ পোস্ট গ্র্যাজুয়েট মেডিকেল অ্যান্ড রিসার্চে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) রক্তদান কেন্দ্র স্থাপন করেন। সমাজসেবায় অবদানের জন্য বাংলাদেশ সরকার ২০১৪ সালে তাঁকে একুশে পদকে ভূষিত করে।  শিক্ষাজীবন মুজিবুর সিলেট জিলা স্কুল থেকে মেট্রিকুলেশন পাস করেন। পরে তিনি আসামের গুয়াহাটির বেরি-হোয়াইট স্কুল অব মেডিসিনে (পরবর্তীতে গুয়াহাটি মেডিকেল কলেজ নামকরণ করা হয়) চার বছর চিকিৎসা বিষয়ে পড়াশুনা করেন। তিনি ১৯৫২ সালে তৎকালীন পূর্ব পাকিস্তানে (বর্তমান বাংলাদেশ) ফিরে আসেন এবং তিন বছর মিডফোর্ড হাসপাতাল (বর্তমান স্যার সলিমুল্লাহ মেডিকেল কলেজ) যোগ দেন। এসময়ে তিনি ১৯৬২ সালে রেলওয়ে হাসপাতাল ও রাজশাহী মেডিকেল কলেজ এ ব্লাড ব্যাংক স্থাপনে ভূমিকা রাখেন। ১৯৬৪ সালে তিনি গ্লাসগো বিশ্ববিদ্যালয় থেকে স্নাতক এবং দক্ষিণ ও দক্ষিণ-পূর্ব এশিয়ার প্রথম ব্যক্তি হিসেবে রক্তবিজ্ঞান ও রক্তদান বিষয়ে পিএইচডি লাভ করেন।  কর্মজীবন গ্লাসগো বিশ্ববিদ্যালয় থেকে ফিরে এসে মুজিবুর রহমান ঢাকা মেডিকেল কলেজ এর রক্তদান কর্মকর্তা হিসেবে যোগ দেন। ১৯৮২ সালে তিনি সরকারি চাকুরি থেকে অবসর নেন। সরকারি চাকুরি করার সময়ে তিনি পুরাতন বোতলের পরিবর্তে রক্ত সংরক্ষণের জন্য প্লাস্টিক ব্যাগ উদ্ভাবন করেন এবং ৩০টি রক্তদান কেন্দ্র স্থাপন করেন। তিনি ১৯৭৯ থেকে ২০০২ সাল পর্যন্ত একজন আন্তর্জাতিক বিশেষজ্ঞ হিসেবে বিশ্ব স্বাস্থ্য সংস্থার বিশেষজ্ঞ পরামর্শক প্যানেলের সম্মানিত সদস্য পদ লাভ করেন। তিনি বাংলাদেশে রক্তদান সমিতি প্রতিষ্ঠা করেন এবং প্রতিষ্ঠাকালীন সভাপতির দায়িত্ব পালন করেন।  রহমান ছয়টি বই রচনা করেন, যা দেশের বিভিন্ন মেডিকেল কলেজে পড়ানো হয়। এছাড়া তিনি বাংলাদেশী আনারস থেকে ব্লাড গ্রুপিং অ্যান্টিসেরাম ও এনজাইম ব্রোমেলেইন আবিষ্কার বিষয়ে গবেষণা নিবন্ধ প্রকাশ করেছেন।  তিনি বিরল রক্তের গ্রুপ বের করার জন্য বাংলাদেশী খরগোশ ও ছাগলের রক্ত থেকে এন্টি-হিউম্যান গ্লুবলিন আবিষ্কার করেন। এছাড়া তিনি দুই বাংলাদেশী পরিবারে বিরল প্রজাতির বম্বে রক্তের ধরন আবিষ্কার করেন।  মৃত্যু মুজিবুর রহমান ২০১৫ সালে ৯৬ বছর বয়সে বার্ধক্য জনিত কারণে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। তাঁকে মিরপুর শহীদ বুদ্ধিজীবী কবরস্থানে দাফন করা হয়।   পুরস্কার ও সম্মাননা  সমাজসেবায় একুশে পদক, ২০১৪।  তথ্যসূত্র  বিষয়শ্রেণী:২০১৫-এ মৃত্যু বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী চিকিৎসা বিজ্ঞানী বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:সমাজসেবায় একুশে পদক বিজয়ী বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:বাঙালি মুসলিম বিষয়শ্রেণী:বাংলাদেশী মেডিকেল শিক্ষক বিষয়শ্রেণী:একুশে পদক বিজয়ী
alt=A General encoder's block diagram.|থাম্ব|423x423px|একটি সাধারণ এনকোডারের ব্লক ডায়াগ্রাম এনকোডার(ইংরেজি: Encoder) হচ্ছে একটি রূপান্তরকরণ লজিক সার্কিট যা মানুষের ভাষাকে কম্পিউটারের বোধগম্য অর্থাৎ যান্ত্রিক ভাষায় রূপান্তর করে।     মানুষের ভাষা  ➡  এনকোডার  ➡  কম্পিউটারের বোধগম্য ভাষা  একটি এনকোডারে সর্বোচ্চ 2n সংখ্যক ইনপুট এবং n সংখ্যক আউটপুট থাকে।   গঠন  এনকোডারে অনেকগুলো ইনপুট থাকে যার মধ্যে একটি ইনপুট সচল থাকে অর্থাৎ যেকোনো মুহূর্তে একটিমাত্র ইনপুট 1 ও বাকি সব ইনপুট 0 থাকে।   ব্যবহারের ক্ষেত্র  এনকোডারের সার্কিটসমূহ সাধারণত বিভিন্ন বৈদ্যুতিক ইনপুট ডিভাইস যেমন— কী-বোর্ড, মাউস, মোবাইলফোন ইত্যাদিতে ব্যবহৃত হয়।  এনকোডারের সার্কিটসমূহ যেভাবে কাজ করে   আলফানিউমেরিক কোডকে ASCII ও EBCDIC কোডে রূপান্তর করে।  দশমিক(Decimal) সংখ্যাকে বিভিন্ন কোডে রূপান্তর করে।  দশমিক(Decimal) সংখ্যাকে সমতুল্য বাইনারি(Binary) সংখ্যায় রূপান্তর করে।  সাধারণ ভাষার বর্ণকে জটিল অর্থাৎ কোড ভাষার বর্ণতে রূপান্তর করে।   এনকোডারের ধরন   -টু-n এনকোডার  -টু-n এনকোডারে  সংখ্যক ইনপুট ও n সংখ্যক আউটপুট থাকে। -টু-n এনকোডারের উপর ভিত্তি করে নিম্নের এনকোডারসমূহ তৈরি করা হয়।  16  alt=A simple 4:2 Encoder using OR gate.|থাম্ব|319px|বাম|OR gate ব্যবহৃত একটি সাধারণ 4:2 এনকোডার।   8-টু-3 এনকোডার  alt=The image represent a 8:3 encoder.|থাম্ব|463px|বাম  + 8:3 এনকোডারের একটি সত্যক সারণি ইনপুট আউটপুট a[7]a[6]a[5]a[4]a[3]a[2]a[1]a[0]d[2]d[1]d[0]00000000XXX0000000100000000010001000001000100000100001100010000100001000001010100000011010000000111   আরও দেখুন   ডিকোডার  তথ্যসূত্র    বহিঃসংযোগ   https://web.archive.org/web/20181102171455/http://www.teachers.gov.bd/content/%E0%A6%8F%E0%A6%A8%E0%A6%95%E0%A7%8B%E0%A6%A1%E0%A6%BE%E0%A6%B0-%E0%A6%8F%E0%A6%95%E0%A6%BE%E0%A6%A6%E0%A6%B6-%E0%A6%A6%E0%A7%8D%E0%A6%AC%E0%A6%BE%E0%A6%A6%E0%A6%B6-%E0%A6%86%E0%A6%87%E0%A6%B8%E0%A6%BF%E0%A6%9F%E0%A6%BF  http://www.edupointbd.com/encoder-and-decoder/  বিষয়শ্রেণী:প্রযুক্তি বিষয়শ্রেণী:ডিজিটাল ইলেকট্রনিক্স
আই অ্যাম রাজ হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন এম আজাদ এবং চলচ্চিত্রটি প্রযোজনা করেছে চৌধুরী এন্টারটেইনমেন্ট। চলচ্চিত্রটির মাধ্যমে রাজ ইব্রাহীম এবং সাবরিনা মামিয়ার চলচ্চিত্রাঙ্গনে অভিষেক ঘটে।   অভিনয়শিল্পী   রাজ ইব্রাহীম  সাবরিনা মামিয়া  সাদেক বাচ্চু  আমীর সিরাজী  গুলশান আরা আহমেদ  ইলিয়াস কোবরা   মুক্তি  চলচ্চিত্রটি ২০১৯ সালের ৪ জানুয়ারি প্রেক্ষাগৃহে মুক্তি পায়।   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৯-এর চলচ্চিত্র
থাম্ব|উরিতে বিতস্তা নদী থাম্ব|উরির পুরাতন বাজার উরি হল ভারতের কেন্দ্রশাসিত অঞ্চল জম্মু ও কাশ্মীরের বারমুলা জেলার একটি শহর এবং তহশিল। উরি বিতস্তা নদীর বাম তীরে অবস্থিত, পাকিস্তানের সাথে নিয়ন্ত্রণ রেখার প্রায়  পূর্ব দিকে অবস্থিত।   অবস্থান   পশ্চিম দিক থেকে কাশ্মীর উপত্যকায় প্রবেশ পথে ঝিলম ভ্যালি রোডের উপর উরি অবস্থিত। কাশ্মীর বিভাজনের আগে, এই রাস্তার মাধ্যমে উরি রাওয়ালপিন্ডি এবং শ্রীনগরের সাথে যুক্ত ছিল। আর একটি গুরুত্বপূর্ণ রাস্তা উরিকে, হাজী পীর গিরিপথ হয়ে, পুঞ্চেরর সাথে যুক্ত করেছিল।K. D. Mani, Uri: The historical town, Daily Excelsior, 6 November 2017.  উরি শ্রীনগর থেকে ৭৬ মাইল, মুজাফফরাবাদ থেকে ৪২ মাইল এবং পুঞ্চ থেকে ৪৯ মাইল দূরে অবস্থিত।   ইতিহাস  হরি সিং নলওয়া (শাসনকাল ১৮২০-১৮২৩), শিখ মহারাজা রঞ্জিত সিংয়ের সেনানায়ক-প্রশাসক, উরির দুর্গটি তৈরি করেছিলেন।  প্রথম অ্যাংলো-শিখ যুদ্ধ (১৮৪৫–১৮৪৬) এবং অমৃতসর চুক্তি (১৮৪৬)র পরে রাজা গুলাব সিং জম্মু ও কাশ্মীরের মহারাজা ঘোষিত হয়েছিলেন, রবি নদী এবং সিন্ধুর অন্তর্গত সমস্ত জমি তাঁর অধিকারে এসেছিল। কাশ্মীর প্রদেশের মুজাফফরাবাদ জেলার একটি তহশিল হয় উরি।  ২২ শে অক্টোবর, ১৯৪৭ সালে, উপজাতীয় আগ্রাসনের পর, পাকিস্তান থেকে আসা পশতুন উপজাতির হাতে মুজফফরাবাদ ও উরির পতন হয়। অভিযানকারীরা বারমুলায় এসে থামে। ২৬শে অক্টোবর মহারাজার ভারতে যোগদানের পরে, ভারত থেকে বিমানে করে সৈন্য পাঠানো হয় কাশ্মীর উপত্যকায়, ভারতীয় সেনা নভেম্বরের মাঝামাঝি সময়ে বারামুল্লা এবং উরি পুনরুদ্ধার করেছিল।ভারত সরকার উরির প্রতিরক্ষার জন্য সর্বাধিক গুরুত্ব দিয়েছিল। অন্যদিকে মুজাফফরাবাদ পাকিস্তানের নিয়ন্ত্রণে আসে এবং আজাদ কাশ্মীরের রাজধানী হয়ে ওঠে। পরবর্তীকালে উরির তহশিলটি বারমুলা জেলার অন্তর্ভুক্ত হয়।   ২০১৬ উরি সন্ত্রাসী হামলা   ১৮ সেপ্টেম্বর ভোর সাড়ে ৫ টার সময় চার জন সন্ত্রাসবাদী নিয়ন্ত্রণ রেখার কাছে উরির ভারতীয় সেনাবাহিনী ব্রিগেডের সদর দপ্তরে হামলা করে। শোনা যায় যে তারা ৩ মিনিটের মধ্যে ১৭টি গ্রেনেড হামলা করেছিল। তাঁবুসহ একটি রিয়ার প্রশাসনিক বেস শিবিরে আগুন ধরে গিয়েছিল এবং ১৩-১৪ জন সেনা সদস্য নিহত হয়েছিল। ছয় ঘণ্টার বন্দুকযুদ্ধের পর, চারজন সন্ত্রাসবাদী নিহত হয়। আক্রমণে অতিরিক্ত ১৯-৩০ জন সেনার আহত হওয়ার খবর পাওয়া গিয়েছিল।Uri terror attack: 17 soldiers killed, 19 injured in strike on Army camp, Times of India, 18 September 2016.Uri attack: An inside story of how it happened, India Today, 18 September 2016.Sequence of the Uri attack & the plan of the terrorists, The Economic Times, 19 September 2016.Uri Attack: Most of the 17 Soldiers Died in a Tent Fire , The Quint, 19 September 2016.   জনসংখ্যার উপাত্ত   ২০১১ সালের সেন্সাস ইন্ডিয়া প্রকাশিত প্রতিবেদন অনুসারে, উরি শহরের জনসংখ্যা হল ৯,৩৬৬ জন, যার মধ্যে ৬৬৭৪ জন (৭১%) পুরুষ এবং ২,৬৯২ (২৯%) মহিলা। এর গড় সাক্ষরতার হার ৮৮.৪৬%, যা জাতীয় গড় ৭৬% এর চেয়ে বেশি। পুরুষদের মধ্যে সাক্ষরতার হার ৯৫.২৭%, মহিলা সাক্ষরতার হার ৭০.০২%। শিশুদের যৌন অনুপাত প্রায় ৮৫১, যেখানে রাজ্যের গড় ৮৬২ এবং ৬ বছরের কম বয়সী বাচ্চাদের জনসংখ্যা ৮৭৯ যা মোট জনসংখ্যার ৯.৩৯%।   তথ্যসূত্র    গ্রন্থপঞ্জি          আরো পড়ুন   A town called Uri — How the September 18 attack may now change it, The Indian Express, 25 September 2016.  বিষয়শ্রেণী:বারমুলা জেলার শহর ও নগর
রুসলানবেক মুজাফফর অগলি জিয়ানভ (; জন্ম: ৫ জুন ২০০১; রুসলানবেক জিয়ানভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব নাভবাহোর নামাঙ্গান এবং উজবেকিস্তান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, জিয়ানভ উজবেকিস্তান অনূর্ধ্ব-২৩ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় এক বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০২২ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন রুসলানবেক মুজাফফর অগলি জিয়ানভ ২০০১ সালের ৫ই জুন তারিখে উজবেকিস্তানের তাশখন্দে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জিয়ানভ উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২২ সালের ২৩শে মার্চ তারিখে তিনি সৌদি আরব অনূর্ধ্ব-২৩ দলের বিরুদ্ধে ম্যাচে উজবেকিস্তান অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3778943 জিয়ানভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উজবেকিস্তান  ২০২২  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব নাভবাহোর নামাঙ্গানের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পাখতাকোর ফুটবল ক্লাবের খেলোয়াড় বিষয়শ্রেণী:ফুটবল ক্লাব অলিম্পিক তাশখন্দের খেলোয়াড় বিষয়শ্রেণী:রাশিয়ায় প্রবাসী ফুটবলার
সুয়া নদী বাংলাদেশের রংপুর বিভাগের দিনাজপুর জেলার বোচাগঞ্জ উপজেলার একটি নদী।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬৯।  প্রবাহ সুয়া নদীটি দিনাজপুর জেলার বোচাগঞ্জ উপজেলার ইশানিয়া ইউনিয়নের বিলাঞ্চল থেকে উৎপত্তি লাভ করেছে। অতপর নদীটি বোচাগঞ্জ উপজেলা অতিক্রম করেছে। এরপর দেওখাড়া, বাসুদেবপুর পেরিয়ে রনগাঁও ইউনিয়নের গোবিন্দপুরে এলাকায় টাঙ্গন নদীতে পতিত হয়েছে।  তথ্যসূত্র     বিষয়শ্রেণী:দিনাজপুর জেলার নদী বিষয়শ্রেণী:বোচাগঞ্জ উপজেলা
কান্দনা হ'ল শ্রীলঙ্কা, পশ্চিম প্রদেশের কলম্বোর শহরতলির শহর  কলম্বো শহরের কেন্দ্রের উত্তরে। কলম্বো, নেগোম্বোর পাশাপাশি বান্দরানাইকে আন্তর্জাতিক বিমানবন্দরের সান্নিধ্যের কারণে শহরতলির একটি জনপ্রিয় আবাসিক অঞ্চল। এর প্রতিবেশী শহরতলির হলো জেএ-এলা, র‌্যাগামা, পিরালান্দা এবং ওয়াতালা ।   যাতায়াত  কান্দনা এ ৩ (কলম্বো - নেগোম্বো) হাইওয়েতে অবস্থিত ।  কান্দনা রেল স্টেশন পুটলম লাইনে অবস্থিত, এবং এটি কলম্বো ফোর্ট রেল স্টেশন থেকে দশম রেলওয়ে স্টেশন ।   জনসংখ্যাতাত্ত্বিক  কান্দনার প্রধান নৃগোষ্ঠী হলেন সিংহলি এবং কান্দনার বেশিরভাগ বাসিন্দা রোমান ক্যাথলিক । কান্দনার সেন্ট সেবাস্তিয়ানস মন্দির (official website - http://www.kandanashrine.org ) একটি বিখ্যাত রোমান ক্যাথলিক উপাসনালয়। অনেক ক্যাথলিক গীর্জা কান্দনার আশেপাশে অবস্থিত। .তিহাসিকভাবে, কান্দনার জনসংখ্যার একটি বড় বার্গার (ডাচ, পর্তুগিজ এবং ব্রিটিশ বংশধর) রয়েছে, তবে বছরের পর বছর ধরে বুর্গারের সংখ্যা হ্রাস পেয়েছে।   শিল্প  কন্দনার স্বদেশী শিল্পকর্মসমূহ, ১৯৪১ সালে প্রতিষ্ঠিত একটি শীর্ষস্থানীয় সাবান উত্পাদনকারী সংস্থা, পাশাপাশি বহু ক্ষুদ্র শিল্পেও রয়েছে। শহরটি বেকারিগুলির জন্যও বিখ্যাত।   শিক্ষা    দে মাজনোদ কলেজ   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পশ্চিম প্রদেশ, শ্রীলঙ্কার জনবহুল স্থান বিষয়শ্রেণী:কলম্বোর শহরতলি
থাম্ব|150px|মাস্টারমাইন্ড নামক ছকের খেলায় খেলোয়াড়েরা অপসারক যুক্তিবিন্যাস ব্যবহার করে গুপ্ত রঙগুলিকে (উপরে) তাদের আন্দাজগুলির (নিচে ডানে) অমিলগুলির সারাংশ (নিচে বামে) থেকে অনুমান করার চেষ্টা করে।  অপসারক যুক্তিবিন্যাস (), অপসারণ (AbductionFor example: ), অপসারক অনুমিতি (Abductive inference) কিংবা পশ্চাৎসারণ (Retroduction) বলতে এক ধরনের যৌক্তিক অনুমিতিকে বোঝায়, যা মার্কিন দার্শনিক চার্লস স্যান্ডার্স পার্স ১৯শ শতকের শেষ তৃতীয়াংশে সূত্রায়ন ও প্রস্তাব করেন। এই যুক্তিবিন্যাসটি কোনও পর্যবেক্ষণ বা পর্যবেক্ষণসমষ্টি থেকে শুরু হয় এবং ঐগুলি থেকে সবচেয়ে সরল ও সবচেয়ে সম্ভাব্য সিদ্ধান্তটিতে উপনীত হবার চেষ্টা করে। অবরোহী যুক্তিবিন্যাসের পরিবর্তে এই প্রক্রিয়াটিতে একটি আপাতগ্রাহ্য সিদ্ধান্তে উপনীত হওয়া যায়, তবে সন্দেহাতীতভাবে এটির সত্যতা বা সঠিকতা যাচাই করা সম্ভব হয় না। অপসারক যুক্তিবিন্যাসের ফলে উপনীত সিদ্ধান্তগুলিতে তাই অনিশ্চয়তা বা সন্দেহ অবশিষ্ট থেকে যায়, যে ব্যাপারটিকে "সেরা বিদ্যমান" কিংবা "সর্বোচ্চ সম্ভাব্য" জাতীয় পশ্চাদপসরণমূলক পরিভাষা দিয়ে প্রকাশ করা হয়। অন্য ভাষায় অপসারক যুক্তিবিন্যাস হল সেরা ব্যাখ্যার অনুমিতি, যদিও অপসারণ এবং সেরা ব্যাখ্যার অনুমিতি পরিভাষাগুলির সমস্ত ব্যবহার সবসময় সমতুল্য না-ও হতে পারে।  ১৯৯০-এর দশকে পরিগণনের (কম্পিউটিংয়ের) ক্ষমতা বৃদ্ধির সাথে সাথে আইন,See, e.g. Analysis of Evidence, 2d ed. by Terence Anderson (Cambridge University Press, 2005) কম্পিউটার বিজ্ঞান (পরিগণক বিজ্ঞান) ও কৃত্রিম বুদ্ধিমত্তা গবেষণা ক্ষেত্রগুলিতেFor examples, see "Abductive Inference in Reasoning and Perception", John R. Josephson, Laboratory for Artificial Intelligence Research, Ohio State University, and Abduction, Reason, and Science. Processes of Discovery and Explanation by Lorenzo Magnani (Kluwer Academic/Plenum Publishers, New York, 2001). অপসারণ বিষয়ে পুনরায় আগ্রহের সৃষ্টি হয়। সমস্যা নির্ণয়কারী বিশেষজ্ঞ ব্যবস্থাগুলিতে প্রায়শই অপসারক যুক্তিবিন্যাস ব্যবহার করা হয়।Reggia, James A., et al. "Answer justification in diagnostic expert systems-Part I: Abductive inference and its justification." IEEE transactions on biomedical engineering 4 (1985): 263-267.   তথ্যসূত্র   বিষয়শ্রেণী:বিশ্বাস সংশোধন বিষয়শ্রেণী:বেইজীয় পরিসংখ্যান বিষয়শ্রেণী:জ্ঞানতত্ত্ব বিষয়শ্রেণী:যুক্তিবিন্যাস বিষয়শ্রেণী:চার্লস স্যান্ডার্স পার্স
ভারতীয় নৌসেনা বায় স্টেশন বাজ  বা আই.এন.এস বাজ' হল ভারতীয় সেনাবাহীনির একটি এয়ার বেস।এটি আন্দামান ও নিকোবর দ্বীপপুঞ্জ এর গ্রেট নিকোবর দ্বীপ এ অবস্থিত।বায়ু স্টেশনটির রানওয়ে ১০০০ মিটার লম্বা।এটি ভারতীয় সেনা বাহীনির একটি গুরুত্ব পূর্ণ বায়ু স্টেশন।  ইতিহাস  এই নিকোবর দ্বীপপুঞ্জ এর প্রথম বায়ু স্টেশন।এটি ২০১২ সালের ৩১ জুলাই ঝ উদ্ভোদন করেন নৌ সেনার আডমিরাল নির্মল কুমার বর্মা।  গুরুত্ব  এই বায়ু স্টেশন বা এয়ার বেসটি ৬ ডিগ্রি চ্যানেল কাছে অবস্থিত।ফলে টই স্টেশনটি থেকে সহজেই এই চ্যানেল বা সমুদ্র ভাগের উপড় নজর রাখা যায়। এই বায়ু স্টেশনটি এই এলাকায় ভারতীয় সেনা বাহীনির শক্তি বৃদ্ধি ঘটিয়েছে ।   গন্তব্য    গন্তব্য ভারতীয় বায়ু সেনা কার নিকোবর  , পোর্ট ব্লেয়ার  তথ্যসূত্র    বহিঃসংযোগ   Ins Baaz - India Airport Global Website  বিষয়শ্রেণী:ভারতের বিমানবন্দর বিষয়শ্রেণী:আন্দামান ও নিকোবর দ্বীপপুঞ্জের ভবন ও স্থাপনা বিষয়শ্রেণী:আন্দামান ও নিকোবর দ্বীপপুঞ্জের বিমানবন্দর